Electronic Arts
Electronic Arts eli EA on yhdysvaltalainen yhtiö, joka tuottaa ja levittää tietokone- ja videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen pääjohtaja on Andrew Wilson.
FIFA (pelisarja)
FIFA on EA Sportsin kehittämä ja julkaisema jalkapallovideopelisarja. Electronic Artsilla on sopimus Kansainvälisen jalkapalloliiton Fifan kanssa vuoden 2022 loppuun saakka. Myyntilukujen perusteella FIFA on johtava nimi jalkapalloaiheisten videopelien markkinoilla.